Smernica Komisie 2004/61/ES
z 26. apríla 2004,
ktorou sa menia a dopĺňajú prílohy k smerniciam Rady 86/362/EHS, 86/363/EHS a 90/642/EHS, pokiaľ ide o maximálne limity rezíduí určitých pesticídov, ktorých používanie v Európskom spoločenstve je zakázané
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 86/362/EHS z 24. júla 1986 o určovaní maximálnych limitov rezíduí pesticídov v obilninách a na nich [1], najmä na jej článok 10,
so zreteľom na smernicu Rady 86/363/EHS z 24. júla 1986 o určovaní maximálnych limitov rezíduí pesticídov v potravinách živočíšneho pôvodu a na nich [2], najmä na jej článok 10,
so zreteľom na smernicu Rady 90/642/EHS z 27. novembra 1990 o určovaní maximálnych limitov rezíduí pesticídov vo výrobkoch rastlinného pôvodu vrátane ovocia a zeleniny a na týchto výrobkoch [3], najmä na jej článok 7,
keďže:
(1) podľa smernice Rady 79/117/EHS [4] v znení nariadenia Rady (ES) č. 2003/807 [5] sú oxid ortutnatý, chlorid ortutný (kalomel), ostatné anorganické zlúčeniny ortuti, alkylové zlúčeniny ortuti, alkoxyalkylové a arylové zlúčeniny ortuti, aldrin, chlórdan, dieldrin, HCH, hexachlórbenzén, kampechlór (toxafén), etylénoxid, nitrofen, 1,2-dibrómetán, 1,2-dichlóretán, dinoseb a binapakryl pesticídy, ktorých používanie a uvádzanie na trh v ES je zakázané. Vzhľadom na dostupnosť niektorých z týchto pesticídov na svetovom trhu je prezieravé určiť pre všetky výrobky maximálne limity rezíduí na úrovni dolného limitu analytického stanovenia. Niektoré zlúčeniny ortuti nie je možné odlíšiť od zlúčenín ortuti pochádzajúcich zo znečistenia životného prostredia;
(2) ak nie je povolené legálne používať niektorý pesticíd, a ak nie je možné tolerovať žiadne rezíduá, je vhodné uplatniť MRL, určené na úrovni vhodného dolného limitu analytického stanovenia pre čerstvé výrobky, aj na zložené alebo spracované výrobky;
(3) boli zohľadnené stanoviská Vedeckého výboru pre rastliny, najmä jeho rady a odporúčania týkajúce sa dodržiavania metodiky ochrany spotrebiteľov poľnohospodárskych výrobkov ošetrených pesticídmi;
(4) z tohto dôvodu by sa mali zmeniť a doplniť prílohy k smerniciam 86/362/EHS, 86/363/EHS a 90/642/EHS;
(5) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
"Rezíduum pesticídu | Maximálna hodnota v |
-Zlúčeniny ortuti | 0,01 [6] Obilniny |
-Kampechlór (chlórovaný kamfen so 67 - 69 % chlóru) | 0,1 [6] Obilniny |
-1,2-dibrómetán | 0,01 [6] Obilniny |
-1,2-dichlóretán | 0,01 [6] Obilniny |
-Dinoseb | 0,01 [6] Obilniny |
-Binapakryl | 0,01 [6] Obilniny |
-Nitrofen | 0,01 [6] Obilniny |
-Etylénoxid (súčet obsahov etylénoxidu a 2-chlór-etanolu vyjadrený ako obsah etylénoxidu) | 0,02 [6] Obilniny |
Článok 2
"Rezíduum pesticídu | Maximálny limit mg/kg) |
V tuku obsiahnutom v mäse, prípravkoch z mäsa, droboch a v živočíšnych tukoch uvedených v prílohe I v rámci číselného znaku KN č. 0201, 0202, 0203, 0204, 02050000, 0206, 0207, 0208, 020900, 0210, 160100, 1602 | V prípade kravského mlieka a plnotučného kravského mlieka uvedeného v prílohe I v rámci číselného znaku KN č. 0401, 0401, 0402, 040500, 0406 | V čerstvých vajciach v škrupine, vo vtáčích vajciach a vo vaječných žĺtkoch uvedených v prílohe I v rámci číselných znakov KN č. 040700, 0408 |
-Nitrofen | 0,01 [7] | 0,01 [7] | 0,01 [7] |
-Súčet obsahov zlúčenín ortuti | 0,01 [7] | 0,01 [7] | 0,01 [7] |
-Kampechlór (súčet obsahov troch indikačných zlúčenín Parlar č. 26, 50 a 62 [8]) | 0,05 [8] (okrem hydiny) | 0,01 [7] | |
-1,2-dichlóretán | 0,1 [7] | 0,1 [7] | 0,1 [7] |
-Binapakryl | 0,01 [7] | 0,01 [7] | 0,01 [7] |
-Etylénoxid (súčet obsahov etylénoxidu a 2-chlór-etanolu vyjadrený ako obsah etylénoxidu) | 0,02 [7] | 0,02 [7] | 0,02 [7] |
-Kaptafol | 0,01 [7] | 0,01 [7] | 0,01 [7] |
Článok 3
"Rezíduum pesticídu | Maximálny limit (mg/kg) |
V mäse vrátane tuku, prípravkov z mäsa drobov a živočíšnych tukov uvedených v prílohe I v rámci číselných znakov KN č. 0201, 0202, 0203, 0204, 02050000, 0206, 0207, 0208, 020900, 0210, 160100, 1602 | V prípade mlieka a mliečnych výrobkov uvedených v prílohe I v rámci číselných znakov KN č. 0401, 0402, 040500, 0406 | V čerstvých vajciach v škrupine, vo vtáčích vajciach a vo vaječných žĺtkoch uvedených v prílohe I v rámci číselných znakov KN č. 040700, 0408 |
Dinoseb | 0,01 [9] | 0,01 [9] | 0,01 [9] |
Článok 4
Maximálne limity rezíduí príslušných pesticídov uvedené v prílohe k tejto smernici sa pridávajú k maximálnym limitov rezíduí príslušných pesticídov uvedeným v prílohe II k smernici 90/642/EHS.
Článok 5
1. Členské štáty prijmú a najneskôr do ôsmich mesiacov od prijatia tejto smernice uverejnia zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku medzi týmito ustanoveniami a touto smernicou.
Tieto ustanovenia budú uplatňovať počnúc deviatym mesiacom od prijatia tejto smernice.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 6
Táto smernica nadobúda účinnosť siedmy deň nasledujúci po dni jej uverejnenia v Úradnom vestníku Európskej únie..
Článok 7
Táto smernica je adresovaná členským štátom.
V Bruseli 26. apríla 2004